



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                                                        Bucureşti, 23 mai 2011
                                                        Nr.PL.x 242/2011


   RAPORT

asupra proiectului de Lege pentru modificarea părţii introductive a alin. (1) al art. 2 din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local
           
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege pentru modificarea părţii introductive a alin. (1) al art. 2 din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, trimis cu adresa nr.PL.x.242 din 9 mai 2011 şi înregistrat cu nr. 31/397 din 11 mai 2011.
Senatul, în calitate de primă Cameră  sesizată, a adoptat proiectul de lege în şedinţa din 4 mai 2011.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera  Deputaţilor este Cameră decizională. 
Consiliul Legislativ a avizat favorabil, cu observaţii şi propunerii iniţiativa legislativă, conform avizului nr.162 din 17 februarie 2011.
          Proiectul de lege supus dezbaterii are ca obiect de reglementare modificarea părţii introductive a alin. (1) al art. 2 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local. Intervenţia legislativă are ca scop clarificarea faptului că “lucrările vizate de acest act normativ sunt declarate de utilitate publică chiar prin textul legii ”. 
            Formularea actuală a părţii introductive a alineatului (1) al articolului 2, în coroborare cu prevederile art.34 din acelaşi act normativ, dau naştere la interpretarea potrivit căreia lucrările vizate de Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local nu sunt declarate de utilitate publică, devenind aplicabile, pe cale de consecinţă, dispoziţiile Legii nr.33/1994 privind exproprierea pentru cauză de utilitate publică. Acest aspect conduce la concluzia că declararea utilităţii publice se face numai după efectuarea unei cercetări prealabile şi condiţionat de înscrierea lucrării în planurile urbanistice. Interpretarea textului de lege intră în contradicţie cu spiritul Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local precum şi cu intenţia de reglementare, conducând astfel la îngreunarea întregului proces de realizare a obiectivelor de investiţii. 

          În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii comisiei au examinat iniţiativa legislativă susmenţionată, în şedinţele din 16 şi 17 mai 2011. 

La dezbaterea iniţiativei legislative au participat, în calitate de invitaţi, domnul Filipescu Andrei, director general al C.N.A.D.N.R., domnul Cupanache Ion, şef departament al C.N.A.D.N.R şi domnul Eugen Curteanu – secretar de stat M.D.R.T.
Din numărul total de 22 de membri ai Comisiei juridice, de disciplină şi imunităţi au participat la şedinţă 14 de deputaţi. 

         În urma dezbaterii şi a opiniilor exprimate, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de lege cu amendamentele admise, care sunt redate în anexă.
        În raport de obiectul şi conţinutul său, proiectul de lege face parte din categoria legilor organice.
                        PREŞEDINTE,                                                                                                         SECRETAR,
                        Daniel BUDA                                                                                                 Gabriel ANDRONACHE
Consilier, Ciprian Bucur
Anexă 


                                                                               Amendamente admise
	Nr.crt
	        Legea nr. 255/2010

	               Text Senat


	            Amendamente

   (Autorul amendamentului)
	 Motivare



	   1.
	        –––––––––––––––––––

         ​​​​​​​​
	               Titlul Legii

        Lege pentru modificarea părţii introductive a alin.( l ) al art. 2 din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local.
	  Lege pentru modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local.

  Autor: Comisia juridică, de disciplină şi imunităţi

	

	   2.
	        –––––––––––––––––––
	Articol unic - Partea introductivă a alineatului (1) al articolului 2 din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, publicată în Monitorul Oficial al României, Partea I, nr.853 din 20 decembrie 2010, se modifică după cum urmează:


	Art. I. - Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, publicată în Monitorul Oficial al României, Partea I, nr.853 din 20 decembrie 2010, se modifică şi se completează, după cum urmează:
  Autor:Comisia juridică, de disciplină şi imunităţi
	

	3.
	Art. 2 (1) - În sensul prezentei legi, sunt de utilitate publică următoarele lucrări:
	 „Art.2.- (1) În sensul prezentei legi, sunt declarate de utilitate publică următoarele lucrări:"
	1. La articolul 2, alineatul (1) va avea următorul cuprins:

          Nemodificat

	

	4.
	Art.5 

(3) În înţelesul prezentei legi, coridorul de expropriere este stabilit pe baza studiilor de fezabilitate în varianta finală sau a documentaţiilor de urbanism, după caz, şi este aprobat odată cu indicatorii tehnico-economici sau documentaţia de urbanism, incluzând şi lista imobilelor ce urmează a fi expropriate
	––––––––––––––––––––––
	  2. La articolul 5, alineatul (3) va avea următorul cuprins: 

 „ (3) În înţelesul prezentei legi, coridorul de expropriere este stabilit pe baza studiilor de fezabilitate în varianta finală sau a documentaţiilor de urbanism ori  a documentaţiilor topo cadastrale, aprobate conform legii, şi este aprobat odată cu indicatorii tehnico-economici, cu documentaţia de urbanism sau cu documentaţia topo cadastrală, după caz,   incluzând şi lista imobilelor ce urmează a fi expropriate.”
         Autor: Guvernul României
	Corelare cu prevederile art.6 (2) modificat

Potrivit Legii cadastrului şi a publicităţii imobiliare nr. 7/1996, republicată, documentaţiile topo cadastrale au rolul de a prezenta informaţiile tehnice, economice şi juridice referitoare la imobile. 

Orice determinare a unui coridor de expropriere presupune identificarea, descrierea şi înscrierea în documente cadastrale a imobilelor, precum şi măsurarea şi reprezentarea acestora pe hărţi şi planuri cadastrale. 

Cele trei funcţii ale cadastrului – tehnică, economică şi juridică, conlucrează în vederea realizării unei imagini fidele, cu date oficiale, la zi, privind proprietăţile, indiferent de natura acestora. 

Documentaţiile de urbanism reprezintă principalul instrument de planificare operaţională, constituind totodată baza legală pentru realizarea programelor şi acţiunilor de dezvoltare.

	5.
	Art.6. 

(2) În cazul prevăzut la alin. (1), exproprierea pentru cauză de utilitate publică se face în baza documentaţiilor de urbanism şi de amenajare a teritoriului, iniţiate de autorităţile administraţiei publice locale şi întocmite în Sistemul naţional de proiecţie Stereografic 1970.
	
	3. La articolul 6, alineatul (2) va avea următorul cuprins:

„ (2) În cazul prevăzut la alin. (1), exproprierea pentru cauză de utilitate publică se face în baza documentaţiilor de urbanism şi de amenajare a teritoriului ori  a documentaţiilor topo cadastrale, iniţiate de autorităţile administraţiei publice locale sau de către autorităţile administraţiei publice centrale, după caz, şi întocmite în Sistemul naţional de proiecţie Stereografic 1970.”
       Autor: Guvernul României
	În conformitate cu prevederile art. 18 lit. c4) din Legea nr. 350/2001 privind amenajarea teritoriului şi urbanismul, cu modificările şi completările ulterioare, autoritatea administraţiei publice centrale responsabilă în domeniul amenajării teritoriului, urbanismului şi turismului a iniţiat şi coordonează documentaţii de urbanism şi amenajare a teritoriului pentru zona costieră, în vederea asigurării condiţiilor de dezvoltare durabilă şi de păstrare a identităţii locale, care se vor aproba prin hotărâre a Guvernului.

	6.
	Art.7. După aprobarea indicatorilor tehnico-economici, expropriatorul are obligaţia consemnării sumelor individuale reprezentând plata despăgubirii la dispoziţia proprietarilor de imobile, individualizaţi conform listei proprietarilor, aşa cum rezultă din evidenţele Agenţiei Naţionale de Cadastru şi Publicitate Imobiliară sau ale unităţilor administrativ-teritoriale, afectaţi de prevederile prezentei legi, precum şi obligaţia afişării listei imobilelor ce urmează a fi expropriate şi care fac parte din coridorul de expropriere, anterior notificării proprietarilor.
	       –––––––––––––––––––––––
	4. Articolul 7  va avea următorul cuprins:

„ Art. 7. -  După aprobarea indicatorilor tehnico-economici, a documentaţiilor de urbanism şi amenajare a teritoriului sau a documentaţiilor topo cadastrale, după caz, expropriatorul are obligaţia consemnării sumelor individuale reprezentând plata despăgubirii la dispoziţia proprietarilor de imobile, individualizaţi conform listei proprietarilor, aşa cum rezultă din evidenţele Agenţiei Naţionale de Cadastru şi Publicitate Imobiliară sau ale unităţilor administrativ-teritoriale, afectaţi de prevederile prezentei legi, precum şi obligaţia afişării listei imobilelor ce urmează a fi expropriate şi care fac parte din coridorul de expropriere, anterior notificării proprietarilor.”
       Autor: Guvernul României
	

	7.
	Art. 8

        ……………………..


    (2) În termen de 30 de zile lucrătoare de la data notificării prevăzute la alin. (1), proprietarii imobilelor cuprinse în listă au obligaţia prezentării la sediul expropriatorului, în vederea stabilirii unei juste despăgubiri.
	​​​     –––––––––––––––––––––
	 5. La articolul 8, alineatul (2) va avea următorul cuprins:
„ (2) În termen de 30 zile calendaristice de la data notificării prevăzute la alin. (1), proprietarii imobilelor cuprinse în listă au obligaţia prezentării la sediul expropriatorului, în vederea stabilirii unei juste despăgubiri.”
  Autor: Comisia juridică, de disciplină şi imunităţi
	Se impune modificarea intrucat termenul de 30 zile calenadaristice este mai mult decat suficient in vederea prezentarii la sediul expropriatorului pentru stabilirea unei juste despagubiri.

	8.
	Art.9 (1) În termen de 5 zile lucrătoare de la expirarea datei prevăzute la art. 8 alin. (2), expropriatorul are obligaţia emiterii deciziei de expropriere.


	            –––––––––––––––––––––
	6. La articolul 9, alineatul  (1) se modifică si va avea următorul cuprins:

   „ (1) În termen de 5 zile lucrătoare de la expirarea termenului prevăzut la art. 8 alin. (2), expropriatorul are obligaţia emiterii deciziei de expropriere.

         Autor: Guvernul României


	

	9.
	Art.11. 

(2) Documentaţiile vor cuprinde şi date privind încadrarea lucrării în planurile de urbanism şi amenajare a teritoriului, precum şi planuri cu amplasamentul lucrării care se recepţionează în termen de 10 zile lucrătoare de către Agenţia Naţională de Cadastru şi Publicitate Imobiliară, prin unităţile sale teritoriale. După recepţionarea documentaţiilor cadastrale, oficiile în a căror rază teritorială de activitate sunt situate imobilele expropriate vor proceda din oficiu la atribuirea numărului cadastral pentru suprafaţa neexpropriată şi vor emite încheiere de respingere pentru imobilele aflate în coridorul de expropriere.
	
	7.   La articolul  11, alineatul (2) va avea următorul cuprins:

 „(2) Documentaţiile vor cuprinde şi date privind încadrarea lucrării în planurile de urbanism şi amenajare a teritoriului, cu excepţia lucrărilor prevăzute la art.6 alin.(1) precum şi planuri cu amplasamentul lucrării care se recepţionează în termen de 10 zile lucrătoare de către Agenţia Naţională de Cadastru şi Publicitate Imobiliară, prin unităţile sale teritoriale. După recepţionarea documentaţiilor cadastrale, oficiile în a căror rază teritorială de activitate sunt situate imobilele expropriate vor proceda din oficiu la atribuirea numărului cadastral pentru suprafaţa neexpropriată şi vor emite încheiere de respingere pentru imobilele aflate în coridorul de expropriere.”
          Autor: Guvernul României

	

	10.
	Art.16. (1) Deţinătorii cu orice titlu ai imobilelor afectate de elaborarea studiului de fezabilitate varianta finală pe coridorul de expropriere sunt obligaţi, după o prealabilă şi obligatorie înştiinţare efectuată de către expropriator, să permită accesul pentru efectuarea măsurătorilor topografice, a studiilor geotehnice şi a oricăror operaţiuni necesare studiului de fezabilitate, documentaţiilor de urbanism şi amenajarea teritoriului, precum şi a studiilor de teren arheologice.
	
	8. La articolul 16, alineatul (1) va avea următorul cuprins: 

 „(1) Deţinătorii cu orice titlu ai imobilelor situate pe coridorul de expropriere, afectate de elaborarea documentaţiei de urbanism, studiului de fezabilitate varianta finală sau a documentaţiilor topo cadastrale, după caz, după o prealabilă şi obligatorie înştiinţare efectuată de către expropriator, sunt obligaţi să permită accesul pentru efectuarea măsurătorilor topografice, a studiilor geotehnice şi a oricăror operaţiuni necesare studiului de fezabilitate, precum şi a studiilor de teren arheologice.”
           Autor: Guvernul României

	

	11.
	Art. 35. La data intrării în vigoare a prezentei legi se abrogă:

………………………………….
	
	9. La articolul 35, după litera d) se introduce o nouă literă, lit. e), cu următorul cuprins:

    “e) orice dispoziţii contrare”.

          Autor: Guvernul României
	Pentru aplicarea  cu celeritate a prevederilor prezentei legi, evitand astfel un proces îndelungat de corelare a dispoziţiilor legale care contravin prezentului act normativ.

	12.
	        ––––––––––––––––––––
	  ––––––––––––––––––––––––––––
	Art. II - În termen de 30 de zile de la intrarea în vigoare a prezentei legi, Guvernul va modifica în mod corespunzător Normele metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, aprobate prin Hotărârea Guvernului nr. 53/2001.
          Autor: Guvernul României
	Normele metodologice trebuie puse în acord cu prevederile legii în forma consolidată.

